Legal Document

Category: 81

Text:
19. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΣΥΓΚΟΙΝΩΝΙΩΝ Αριθ. 8461 της 23 Αυγ. /8 Σεπτ. 1976 (ΦΕΚ  Β΄ 1103) Περί λογαριασμού Συνδρομητών ειδικού τιμολογίου. Έχοντες υπ΄ όψει: 1.Τας διατάξεις του άρθρου 47 του Ν.Δ. 165/1973 «περί Οργανισμού Τηλεπικοινωνιών της Ελλάδος εν συνδυασμώ προς εκείνας του άρθρου 44 του Ν.Δ. 175/1973 «περί Υπουργικού Συμβουλίου και Υπουργείων». 2.Την υπ΄ αριθ. Θ. 30055/4770/75 απόφασιν του Πρωθυπουργού και Υπουργού Μεταφορών & Επικοινωνιών «περί μεταβιβάσεως (Φ.Ε.Κ. 1252/Β΄/ 75). 3.Το υπ΄ αριθ. 0.523/454/25-5-1976 έγγραφον του ΥΠ. ΣΠ. 4.Το υπ΄ αριθ. 232.5/481824/6-7-76 έγγραφον του ΟΤΕ δι΄ ου γνωστοποιείται απόφασις του Δ.Σ./ΟΤΕ ληφθείσα κατά την υπ΄ αριθ. 1421/18-6-76 συνεδρίασίν του περί του εν θέματι αντικειμένου, αποφασίζομεν: 1.Τροποποιούντες την παράγραφον 1 της υπ΄ αριθ. 4453/8-6-73 ημετέρας αποφάσεως εγκρίνομεν την αύξησιν του αριθμού των μονάδων τηλεφωνικών συνδιαλέξεων επί των οποίων οι συνταξιούχοι του ΟΤΕ (τέως υπάλληλοι του ΟΤΕ εκ του ΤΑΠΟΤΕ ή του Δημοσίου συνταξιοδοτούμενοι) τυγχάνουν εκπτώσεως τελών κατά 50% από 120 εις 240 μονάδας μηνιαίως, δια το σύνολον του προσωπικού των συνταξιούχων και ανεξαρτήτως του βαθμού ον έφερον κατά την συνταξιοδότησίν των. 2.Η ισχύς της παρούσης άρχεται από την πρώτην λήψιν των ενδείξεων των μετρητών μετά την δημοσίευσιν της παρούσης δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. Σελ. 564,06 Τεύχος 619-Σελ. 16